Document ID: 32012R0686

VYKONÁVACIE NARIADENIE KOMISIE (EÚ) č. 686/2012
z 26. júla 2012,
ktorým sa členským štátom na účely postupu obnovenia prideľuje hodnotenie účinných látok, ktorých povolenie skončí najneskôr 31. decembra 2018
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
keďže:
(1)
V prípade účinných látok, ktorých povolenie skončí najneskôr 31. decembra 2018 je vhodné členským štátom prideliť hodnotenie na účely postupu obnovenia, pričom pri každej účinnej látke sa vymenuje spravodajca a spoluspravodajca. Uvedené pridelenie by sa malo uskutočniť takým spôsobom, aby sa dosiahla rovnováha, pokiaľ ide o distribúciu povinností a práce medzi členskými štátmi.
(2)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Na účely postupu obnovenia sa hodnotenie každej účinnej látky stanovenej v prvom stĺpci prílohy pridelí spravodajskému členskému štátu stanovenému v druhom stĺpci uvedenej prílohy a spoluspravodajskému členskému štátu stanovenému v treťom stĺpci uvedenej prílohy.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. júla 2012

Labels: 3
1
6